google/wiki40b huggingface dataset:
Fez (Marokko)

Verdensarv: gamlebyen

Medinaen i Fez er trolig verdens største bilfrie byområde, og har bevart både bygninger og bystruktur fra middelalderen, da byen var hovedstad. Bygningene i området omfatter madrassaer, palass, moskéer, fontener og handelshusene kjent som «fondouk».
Mosambiks herrelandslag i fotball

Historie

Laget spilte sin første offisielle landskamp hjemme mot Tanzania den 12. desember 1977, en kamp som endte 1–2. Mosambik deltok for første gang i VM-kvalifisering i 1980, hvor laget spilte to innledende kvalifiseringskamper mot Zaire, men tapte sammenlagt 3–7 og gikk ikke videre. Siden Mosambik ikke har kvalifisert seg til et sluttspill i Verdensmesterskapet, regnes de derfor for å være et av verdens svakere lag i henhold til FIFAs verdensranking. De har likevel ved flere anledninger deltatt i gruppespill i Afrikamesterskapet, hvor første gang var i 1986.
Arjun

Historie

Konkurransen for å utvikle Arjun ble startet i 1972, og meningen var å erstatte Vijayanta i tjeneste. Indiske Combat Vehicle Research and Development Establishment begynte jobben med Arjun i 1974. Den første prototypen ble vist i april 1984, og da hadde 300 millioner rupier blitt brukt.
Et antall utenlandske selskaper støttet utviklingen, inkludert Krauss-Maffei, MTU, Renk og Diehl fra Tyskland og Oldelft fra Nederland. På tross av dette støtte man på problemer i utviklingen. Blant annet ble det først planlagt med en 1 500 hk gassturbin, men den ble erstattet av en tolvsylindret turbodiesel. De første modellene hadde kun 500 hk, men dette ble senere økt ved hjelp av turboladere.
De første prototypene var utstyrt med en tysk MTU 838 Ka-501 dieselmotor på 1 400 hk koblet til en automatisk girkasse fra Renk. De første prototypene var heller ikke pansret, men besto av vanlig bløtt stål. Mellom 1983 og 1989 ble til sammen 42 utenlandske motorer og girkasser brukt i prototypene.
Ikke før i 2004 ble de første produksjonsvognene satt i produksjon, etter rykter om at russiske T-90 kunne komme til å utkonkurrere Arjun.

Teknisk

Vognføreren sitter framme til venstre i skroget. Skytteren sitter til høyre i tårnet, med vognkommandøren like bak. Laderen sitter på venstre side av tårnet.
Skytteren har et indiskbygget termisk sikte. Det er integrert i ildledningssystemet, som ellers består av laser avstandsmåler, ballistisk datamaskin og stabilisert panoramasikte for vognkommandøren.
Arjun har en riflet kanon, noe uvanlig da de fleste andre bruker glattløpede kanoner. Den skal kunne fyre APFSDS, HE, HEAT, HESH og røykgranater.

Varianter

Det er ingen kjente varianter av Arjun i dag.
Interessekontor

Interessekontor er et begrep fra mellomkrigstiden om andelslag eller samvirkelag. Fagbevegelsen opprettet interessekontorer både i store private foretak og i flere statlige og kommunale forvaltningsenheter.

Historie

Hensikten med Interessekontorene var å skaffe medlemmene økonomiske fordeler basert på store felles innkjøp og mulighet for kjøp på avbetaling. Interessekontorer ble blant annet opprettet i Norsk Hydro og Telegrafverket. Andre tilsvarende etableringer brukte Personellservice som betegnelse.

Andelslaget Telegraf- og telefontjenestemennenes Interessekontor og salgslag (1938)

Forsyningssituasjonen under andre verdenskrig var vanskelig, og Telegrafverkets fagforeninger konsentrerte seg om å skaffe medlemmene matvarer. Det ble gjort avtaler om leveranse av poteter og grønnsaker, saltet fisk og tran og brensel. Telegrafverket innvilget tillatelse til å sende 50 telegrafansatte på vedhogst i en måned. Skogeiere solgte ved på rot. Salg av kjøtt ordnet man gjennom leveranse fra griseoppdretter mot at medlemmene skaffet skyller til å fore opp grisene med. Interessekontoret drev butikk i Tollbugaten 23 i Oslo med salg av amerikanske uniformer, vinterfrakker, hermetikk, toalettartikler og såpe, seinere også tobakk og kioskvarer.

Innføring av EDB

I etterkrigstiden fikk salg av egne varer og organisering av avbetalingshandel redusert betydning i takt med at forbrukersamfunnet utviklet seg. Det nye satsingsområdet for interessekontorene ble utviklingen av spare- og lånekasser. Innføring av hullkortsystemer og elektronisk databehandling, EDB,  på 1960-tallet gjorde det mulig å foreta automatiske lønnstrekk. Medlemmene fikk tilbud om kjøpe- og kredittkort. Interessekontorene i Jernbanen, Posten og Forsvaret var først ute med sparetrekkordninger og muligheter for lån.

Omdanning til sparebanker

Etter avklaringer med Bankinspeksjonen ble det slått fast at interessekontorenes omdanning til sparebanker ikke var i strid med forretningsbankloven, men de opererte i et lovtomt rom. Det ble viktig å legge driften av spare- og lånevirksomheten så nær opp til regelverket for bank som mulig, men samtidig uten å krenke banklovgivningen.

TeleSpar

I årsskiftet 1985/86 skiftet Televerkets andelslag navn til A/L Interessekontoret TeleSpar.  Strategiske valg tidlig på 1990-tallet førte fram mot opprettelse av en ren sparebank. Ved utgangen av år 2000 var innskuddene ca 1 milliard kroner og i mai 2003 ble Fornebubanken etablert.
Rooster Soup

Rooster Soup er et musikkalbum med Jolly Jumper & Big Moe, utgitt i 2004.
Vestviken Kollektivtrafikk

Historie

Fra og med 1. januar 2004 inngikk Buskerud, Telemark og Vestfold et femårig prøveprosjekt om regionråd og samarbeid mellom de tre fylkene, der blant annet kollektivtrafikk var noe man ønsket å utvikle sammen. I februar 2005 ble det lagt fram en utredning om felles bestillerenhet for kollektivtransport og skoleskyss som ble behandlet og vedtatt i regionrådet 20. april samme år, og 20. juni 2005 ble Vestviken Kollektivtrafikk AS (VKT) etablert. 1. januar 2006 overtok VKT ansvaret for kollektivtrafikken fra fylkeskommunene i Buskerud og Telemark og fra Vestfold Kollektivtrafikk. Hvert av de tre fylkene eide hver sin aksje av totalt tre.
Våren 2009 ønsket Buskerud å trekke seg ut av VKT og heller starte sitt eget selskap. Selskapet Buskerud Kollektivtrafikk ble derfor stiftet 26. oktober 2009, og overtok VKTs ansvar i Buskerud fra 1. juli 2010. Selskapet endret senere navn til Brakar.
I juni 2014 vedtok Telemark fylkesting å avvikle sitt eierskap i VKT, og sa opp rammeavtalen fra 1. juli samme år. 1. juli 2015 overtok Telemark fylkeskommune ansvaret for kollektivtrafikken i fylket, og stod selv for utlysning av nytt anbud for Grenland med trafikkstart i 2016. Farte ble høsten 2015 lansert som det nye navnet på kollektivtrafikken i Telemark.
Vestfold fylkeskommune bestemte seg i 2015 for å overføre virksomheten tilbake fra VKT til Vestfold Kollektivtrafikk, blant annet på grunn av et pågående momskrav fra Skatt Sør mot VKT som ville kunne slå hele selskapet konkurs, og fordi Vestfold var det eneste fylket med drift igjen i selskapet. 15. august 2015 ble virksomheten flyttet, og nettsider og informasjonsmateriell ble endret til Vestfold Kollektivtrafikk. Selskapet ble avviklet 4. januar 2019.
Canelones (departement)

Naturgeografi

Canelones ligger sør i Uruguay. Departementet grenser til Montevideo i sør, mot Florida i nord, mot Lavalleja og Maldonado i øst, og mot San José i vest.
Wadai

Wadai (også Uadai eller Ouaddai) var et kongedømme i Afrika, øst for Tsjadsjøen.
Riket oppstod på 1500-tallet. På 1600-tallet ble riket invadert fra øst av Abd al Karim som skapte et dynasti og et sultanat.
Sandefjord Stewardsloge

Sandefjord Stewardsloge er en frimurerlosje i Den Norske Frimurerorden (Stewardsloge nr. 4 av 1. orden). Losjen ble grunnlagt den 1. september 1995 i Sandefjord som Stewardsloge nr 7. av 2. orden (VII º), underlagt Den Norske Store Landsloge. Den 14. november 2003 ble den opphøyd til Stewardsloge av 1. orden (VII º – VIIIº).
Losjens valgspråk er In Luce Domini (i lyset fra Herren).
Kongerigske enklaver

De kongerigske enklaver var noen områder på Sydvest- og Sønderjyllands vestkyst, som tilhørte til Ribe stift og dermed Kongeriket Danmark, selv om de lå som enklaver omgitt av Hertugdømmet Slesvig.
Før krigen i 1864 bestod det danske monarki av kongeriket Danmark samt hertugdømmene Slesvig, Holsten og Lauenburg. Alle fire områder hørte under den eneveldige monark; mens regjeringen i København var delt i Danske Kancelli, som var ansvarlig for kongeriket samt finansene, og Slesvig-Holstenske Kancelli, som stod for hertugdømmene og utenrikspolitikken. Kongeriket og hertugdømmene hadde hver sin lovgivning og det offisielle språk var dansk i kongeriket og tysk i hertugdømmene.
I den nordlige og vestlige del av Slesvig var det imidlertid en rekke små områder, som tilhørte til kongeriket.
De bestod dels av rester av de forhenværende nord-frisiske Udlande (Listland på Sild, Vesterland Før, Amrum), dels av en rekke gods som dronning Margrete I kjøpte i middelalderen i sitt forsøk på å samle riket (Trøjborg og Møgeltønderhus). Selv om disse enklaver lå innenfor i hertugdømmet Slesvig hørte de inn under Danske Kancelli og Ribe amt, og de var underlagt dansk lov.
Til de kongerikske enklaver hørte spesielt områder i Frøs herred, Hviding herred samt Tønder, Højer og Lø herred, men også øya Amrum, den vestlige del av Før og Listland, den nordligste spissen av Sild.
Enklavene var svært forskjellige størrelser. I enkelte tilfeller kunne de omfatte et helt sogn. Det var for eksempel tilfellet med Ballum og Amrum. I andre tilfeller bestod en enklave av en enkelt eller ganske få gårder og hus.
Efter krigen i 1864 skjedde det en utveksling av områder, så de kongerikske enklaver ble overført til Slesvig og dermed til Preussens overherredømme. Til gjengjeld ble Ribe herred, Nørre Tyrstrup herred syd for Kolding og Ærø overført til Danmark.
Bahamas' flagg

Bahamas' flagg ble tatt i bruk 12. juli 1973. Den svarte trekanten på venstre side representerer fellesskapet mellom Bahamas' 300 000 innbyggere, som hovedsakelig nedstammer fra Afrika. De blå båndene øverst og nederst på flagget representerer Atlanterhavet og Det karibiske hav. Den gule stripen representerer landet mellom havene, Bahamas' sandfylte strender.

Øvrige flagg

Bahamas har et flaggsystem etter britisk mønster, men med nasjonale særtrekk. Orlogsflagget er en white ensign, det vil si hvitt med rødt kors og med nasjonalflagget i kantonen. Et tilsvarende flagg, men med blått kors i den hvite duken, føres av sjøforsvarets reserveskip. Handelsflagget kan kalles en red ensign, siden flaggduken er rød, men har det uvanlige trekk at flaggduken er delt i fire av et hvitt kors, igjen med nasjonalflagget i feltet øverst ved stangen. Ingen annen red ensign er utformet på denne måten. Handelsflagget med splitt føres som gjøs av handelsflåten.
Statsministeren fører eget flagg basert på nasjonalflagget, men med et septer i flaggets frie ende. Andre ministere har riksvåpenet i en hvit skive i flaggets frie ende.
Generalguvernøren fører blått flagg med det kongelige heraldiske merket krone med løve over og med landets navn innskrevet på et bånd under. Dette følger mønsteret for generalguvernørers flagg i land som deler statsoverhode med Storbritannia.
Adrenalize

Bakgrunn

Da Hysteria-turneen var over i oktober 1988, lovte Def Leppard at det ikke skulle gå fire år før de ga ut neste album, slik det ble mellom Pyromania og Hysteria. 
«Mutt» Lange hadde ikke tid til å produsere albumet da han holdt på med Bryan Adams' album Waking Up the Neighbours. Han var derimot med på å skrive låter. Dermed bestemte bandet seg for å produsere selv, men etterhvert skulle Steve Clark få problemer med å holde seg edru under innspillingen og valgte å forlate bandet midlertidig. Det var med bandets godkjennelse at Clark tok en seks måneders pause for å få livet på rett kjøl igjen. Men skjebnen ville det annerledes da Steve Clarke døde i januar 1991. Dermed fikk bandet nok en gang en høyst uønsket pause.
Etter en kort periode med stor usikkerhet om de skulle legge ned bandet eller ikke, bestemte de gjenværende medlemmene seg for å fortsette med innspillingene av det planlagte albumet, der flere av låtene var skrevet sammen med Clarke. En av «Mutt» Langes lydteknikere, Mike Shipley, ble hentet inn som medprodusent, mens Lange holdt kontakten og kom med råd via telefon. Letingen etter en erstatter for Clarke ble utsatt til innspillingene var over, og i mars 1992 ble Adrenalize utgitt. Den tidligere Dio og Whitesnake-gitaristen Vivian Campbell ble presentert som nytt medlem av Def Leppard i april 1992, og han deltar på de påfølgende musikkvideoene bandet spilte inn.
Nowa Huta

Historie

Opprettelsen av Nowa Huta (norsk: «Nye stålverket») hadde ved siden av rent industrielle grunner primært ideologiske hensikter: Kraków var historisk sett preget av katolsk konservatisme, og ved å tilføre byen et stort antall industriarbeidsplasser ønsket det polske kommunistiske regimet å styrke byens forhold til den nye samfunnsordningen.
I 1954 åpnet Vladimir Lenin-stålverket i Nowa Huta. 20 år senere var dette blitt det største stålverket i Polen, og utover 1960-tallet vokste byen kraftig, og det monumentale bysenteret ble etterhvert omkranset av store leilighetskomplekser. På 1970-tallet nådde den årlige stålproduksjonen 7 millioner tonn, og i tillegg til stålverket kom Polens største tobakksfabrikk og en stor sementfabrikk.
Utover 1980-tallet ble Nowa Huta rammet av den polske økonomiske krisen, og all vekst stoppet opp. Stedet ble åsted for store demonstrasjoner i regi av den nystartede frie fagforeningen Solidaritet, og Nowa Huta fikk dermed en viktig rolle i den oppstanden som til slutt førte fram til de delvis frie valgene i Polen i 1989.
Storkyrkobadet

Storkyrkobadet er et offentlig innendørs svømmebasseng i Storkyrkoskolan i Gamlebyen, Stockholm. Adressen er den samme som skolen; Svartmangatan 20-22.
Badet ligger i skolens kjeller fra 1750-årene. Dette var et kombinert vin-, og kull-lager. Allerede i 1890-årene benyttetNicolai skolen badet sine elever. Dagens bad ble lagt i 1932 da nytt hus for Storkyrkoskolan ble reist. Arkitekten Ärland Noreen stod for planene. Fra begynnelsen hadde badet badekar, et innendørs svømmebasseng med basseng og små porselensbadekar med dusj. I 1945 ble badekarene supplert med badstue, og anlegget ble åpnet for publikum og drives av byen Stockholm. I løpet av 1980-tallet var det planer om å avvikke badekarene, men de kan bli bevart av "non-Profit forening Storkyrkobadarna". For sitt kulturelle bidrag for å bevare badekar og drive de fikk foreningen 1991 prisen for "Guldkängan" av Dagens Nyheter.
Qui-Gon Jinn

Qui-Gon Jinn er en fiktiv rollefigur i Star Wars-universet og en av hovedpersonene i Star Wars Episode I: Den skjulte trussel hvor han blir spilt av Liam Neeson. Han dukker også ofte opp i forskjellige bøker, tegneserier og videospill.
Qui-Gon er en vis og sterk Jedi og læremester til Obi-Wan Kenobi, og var tidligere Grev Dookus padawan. Han er den som oppdager talentene til Anakin Skywalker og sørger for at Anakin blir tatt opp i Jediordenen. Det var også Qui-Gon Jinn som først fant ut hvordan man materialiserte seg som et kraftspøkelse.
Qui-Gon Jinn blir drept av Darth Maul mot slutten av Episode I. Like etter blir han hevnet av Obi-Wan Kenobi.
Leopold Berchtold

Bakgrunn og studier

Grev Berchtolds familie stammet fra Tirol og eide store landområder i Mähren. Leopold var sønn av grev Sigmund von Berchtold (1834–1900) og dennes hustru som var født grevinne Trauttmansdorff. Han vokste opp på slottet i Buchlovice i Mähren. Der lærte han seg tsjekkisk, slovakisk og ungarsk.
Etter at ha avlagt statseksamen inntrådte han i statens tjeneste i 1887 ved stattholderiet i Brünn (Brno).

Karriere i diplomatiet

I 1894 avla Berchtold diplomatprøve og ble legasjonssekretær på ambassaden i Paris. Han giftet seg med grevinne Ferdinandine Károlyi, som var arving til store besittelser i Slovakia. I 1897 ble han førstesekretær ved ambassaden i London.
Brechtold ble i 1903 legasjonsråd i St. Petersburg i Russland og var deretter ambassadør i samme by årene 1906–1911. I sin tid i Russland forsøkte han å avstedkomme avspenning mellom Østerrike-Ungarn og Russland, nærmest av hensyn til forholdene på Balkan, og det var på hans initiativ og på hans gods Bucklau som Østerrike-Ungarns og Russlands utenriksministre Alois Lexa von Aehrenthal og Aleksandr Izvolskij møttes den 15. september 1908 for å blant annet konferere om Østerrike-Ungarns annektering av Bosnia-Hercegovina.

Utenriksminister

Han ble i 1912 von Aehrenthals etterfølger som utenriksminister. Under de to Balkankrigene 1912-13 og frem til første verdenskrig gikk hans anstrengelser ut på å styrke Østerrike-Ungarns innflytelse på Balkanhalvøya. Allerede sommeren 1913 hadde han resignert angående utsiktene til en fredelig løsning av Balkanproblemet, og tok også med i beregningen faren for en eventuell krig med Russland og Frankrike. Det var fremfor alt den såkalte storserbiske bevegelse og dennes fremste mål - fremtrengen til Adriahavet – som von Brechtold fryktet og bekjempet.
Etter mordet på erkehertug Franz Ferdinand den 28. juni 1914 forfattet von Brechtold det ultimatum til regjeringen i Beograd som via julikrisen førte til at første verdenskrig brøt ut.
Brechtold gikk av som utenriksminister 13. januar 1915, da han ikke ville være med om en landavståelse til Italia. Han trakk seg så tilbake til sine gods i Mähren og tok deretter ikke aktiv del i politikken.
Hamar og Omegn Boligbyggelag

Hamar og Omegn Boligbyggelag er et boligbyggelag i Hamar i Hedmark og ble etablert 1. mars 1946. Laget opererer i Hamar, Løten, Ringsaker og Stange. Ved årsskiftet 2005/2006 ble Moelv og Omegn Boligbyggelag innlemmet i Hamar og Omegn Boligbyggelag.
Boligbyggelaget har ca. 10 300 medlemmer og forvalter 5 400 boliger i 182 borettslag, sameier og andre selskap.
Hamar og Omegn Boligbyggelag er en del av Norske Boligbyggelags Landsforbund (NBBL) og Oslo Bolig- og Sparelag (OBOS).
Daniel Bravo

Landslaget

Han deltok i flere internasjonale turneringer for Frankrike. Han ble europamester i fotball i 1984.
Hebekkskogen

Hebekkskogen i Ski er en del av Nøstvetmarka som ligger mellom Hebekk og Oppegård syd og mellom gamle Oppegårsveien, med «Griserumpa» og Tusenfryd, i Ås.
Her finnes Stuene –  tre tidligere husmannsplasser; hvor en drives av Nordby-speiderne, og Radiostasjonen i Ski fra 1939. 
Kongeveien går igjennom Hebekkskogen.
Tu'Ba

Tu'Ba er et musikkalbum med Live Maria Roggen og Lars Andreas Haug, utgitt i 1998. Dette er duoens eneste plate.
Francisco Javier Clavijero

Bakgrunn

Francisco Javier Clavijeros var spansk, more var kreol. Fraren arbeidet for sen spanske krone, og ble forflyttet med sin familie fra sted til sted. De fleste av farens posteringer var til steder med dominerende indiansk befolkning. Dette gjorte at sønnen lærte seg språket nahuatl under oppveksten. Famiien bodde blant annet i Teziutlán, Puebla og senere i Jamiltepec, i mixtec-regionen i Oaxaca.
Clavijero ble i ung alder også godt fortrolig med indianske kulturer og levemåter, og interesserte seg for å lære om deres jordbruk, husdyrhold, om mineraler.pålanter og dyreliv. Indianernse satte stor pris på hans interesse og tok ham med til de steder han ønsket å utforske - høye fjell, mørke hiler, daler, kilder og bekker.
Hotel Garni

Hotel Garni var et hotell i Stockholm. Da det åpnet 3. oktober 1832, var det byens første moderne hotell, og landets andre, etter Hotel Continental du Sud i Ystad som åpnet tre år tidligere. Det franske navnet kan oversettes med «rom for reisende».
Hotellet var plassert i det såkalte Hildebrandska huset på Drottninggatan 3. Tidligere hadde svenske veifarende fått overnatte i folks kjellere eller vertshus, mens de mer velstående fikk overnatte i private hjem. Det var derfor marked for bedre overnatting etterhvert som reisevirksomheten økte. Hotellet ble drevet av hovkonditor Abraham Christopher Behrens, som også var innehaver av schweizeriet på Strömparterren. Der var det rom i tre etasjer, samt en stall og et vognskjul for gjestene.
Året etter at Behrens døde i 1855 ble hotellet lagt ned. Totalt 1 700 svensker og 1 300 utenlandske gjester hadde bodd på hotellet.
Sanglek

Sanglek er en sosial samværsform som kombinerer vokal og kroppslig utfoldelse. I vår tid møter vi oftest sangleker som barnetradisjon. I samband med juletregang ser vi sangleker utføres av barn og voksne i fellesskap. Tradisjonelt har sanglekene vært vel så mye til adspredelse for de store som for de små.
De fleste sanglekene er muntlig overleverte og vi kjenner kun i sjeldne tilfeller sanglekens opphav. Mange har dessuten stor utbredelse, og de kan være mange hunde år gamle, slik som f.eks. Hindarleiken og Bro, bro brille. Den siste er hyppig i bruk den dag i dag.
Kjente tradisjonelle sangleker er Reven rasker over isen, Tyven, tyven og Andeliane (klappelek).
The Amazing Race 27

The Amazing Race 27 er den tjuesyvende sesongen av den amerikanske realityserien The Amazing Race. Den tjuesyvende sesongen fulgte elleve lag med to personer, med et pre-eksisterende forhold, i et kappløp rundt i verden.
Kjæresteparet og nyhetsankerne Kelsey Gerckens og Joey Buttitta vant den tjuesyvende sesongen av The Amazing Race.

Produksjon

På samme måte som til den tjuefemte sesongen, ble det annonsert på seriens Twitterkonto at innspillingen av sesongen ville starte 22. juni 2015 ved Venice Beach i Los Angeles med en offentlig start. Fans og publikum ble invitert til å komme for å se de nye lagene starte kappløpet. De første vinnerne av The Amazing Race, Rob & Brennan, var blant de fremmøtte. I forbindelse med den offentlige starten, ble det avslørt at lagenes første destinasjon var Rio de Janeiro i Brasil. 
Den tjuesyvende sesongen av The Amazing Race strakk seg 55 000 km gjennom ti land på fem kontinenter i løpet av 22 dager. Innspillingen begynte 22. juni 2015 og ble avsluttet 14. juli 2015. Zimbabwe ble besøkt for første gang. I tillegg, ble Zambia besøkt for første gang siden den første sesongen.
Ved etappens Fartsdump i den niende etappen, stod det i ledetråden for etappens Veisperring at både Tanner og Josh måtte gjennomføre etappens Veisperring, hver sin gang. Dette var første gangen siden innføringen av Fartsdump, at det ikke var Fartsdumpmarkør i løpet av en sesong. Det var også første gangen at en etappe inneholdt to Veisperringsoppgaver i tillegg til en Veivalgsoppgave. Dette skjedde i den sjette etappen. I løpet av denne sesongen, var det tre U-Sving; en Dobbel U-Sving og, for første gang siden den sekstende sesongen, to vanlige U-Sving. En av dem, under den tiende etappen i India, ble plassert før Veivalgsoppgaven.

Cast

Listen over deltagere inneholdt TMZ-ansatte Kelly Berning (redaktør) og Shevonne Sullivan (post-produksjonsleder), nyhetsankere i  KEYT-TV; Kelsey Gerckens og Joey Buttitta og tidligere cheerleadere i New York Jets Tiffany Chantell Torres og Krista DeBono. Ernest "E-Knock" Phillips og Jayjion "Jin Lao" Greer har tidligere deltatt i America's Best Dance Crew, der de endte på andreplass i den første sesongen med dansegruppen Status Quo. Justin Scheman og Diana Bishop er kjent for sin virale YouTube-video, der Justin lagde en miniversjon av The Amazing Race for Diana da han skulle fri til henne.